Z á p i s n i c a

zo zasadnutia výboru pozemkového spoločenstva Urbár Stankovany

konaného dňa 13. 12. 2015

Prítomní podľa prezenčnej listiny

Program :

1. Návrh programu, určenie zapisovateľa
2. Kontrola uznesení
3. Správa účtovníka o stave účtu
4. Správa OLH o ťažobných a pestovateľských prácach
5. Správa Jána Lacka o žiadosti o odpustenie dane z pozemkov
6. Návrhy členov na koncepciu práce v roku 2016
7. Zhodnotenie roku 2015
8. Diskusia
9. Návrh na uznesenie
10. Záver

Zasadnutie výboru viedol predseda Ján Karas. Privítal prítomných, konštatoval, že zasadnutie výboru je uznášaniaschopné.

1. Predseda výboru oboznámil prítomných s programom a určil Annu Brukovú za zapisovateľku.
2. Kontrola uznesení:

Kontrola uznesení zo zasadnutia výboru zo dňa 24. 10.2015 sa presúva na januárové zasadnutie výboru

1. Správa účtovníka o stave účtu:

Pre neprítomnosť účtovníčky oboznámil prítomných so stavom účtu predseda. K 13.12. 2015 je na bežnom účte v Poštovej banke 61 567,48 eur.

1. Správa OLH o ťažobných a pestovateľských prácach

OLH oboznámil prítomných s prácami, ktoré boli vykonané v ťažbových a pestovateľských prácach. Poznamenal, že prerezávky, aj náter pred poškodením od zveri bol urobený tak, ako bol naplánovaný. Ostalo ešte malé množstvo cervacolu, ktorý sa použije v budúcom roku. Správa o ťažbe dreva tvorí prílohu tejto zápisnice. Podotkol, že treba uhádzať haluzinu na Babalovom laze a hlavne v Korbelke, kde sa haluzina nachádza na veľkej ploche, čo sťažuje túto prácu. OLH predbežne informoval prítomných o ťažbových a pestovateľských prácach na rok 2016. Podotkol, že faktúra na drevo má byť podpísaná OLH.

1. Správa Jána Lacka o žiadosti o odpustenie dane z pozemkov

Ján Lacko informoval prítomných o žiadosti o odpustenie dane z pozemkov. Žiadosť bola predložená finančnej komisii OZ, ktorá ju však neakceptovala, takže sa nedostala ani do programu plenárneho zasadnutia obce.

1. Návrhy členov na koncepciu práce v roku 2016

Predseda PS hovoril, že treba prehodnotiť pravidlá pri výrube palivového dreva. Podotkol, že sa treba zamyslieť nad tým, že v niektorých prípadoch sa kvalitné listnaté drevo spracúva a predáva ako palivo. Týmto sa však znehodnocuje majetok pozemkového spoločenstva. Doteraz bola smernica nastavená tak, že sa podielnikom hotové nakálané drevo doviezlo priamo domov. Avšak ťažba a spracovanie dreva je nákladná, preto treba oddeliť cenu dreva od ťažby a spracovania. Ďalej upozornil na to, že žiadosti podielnikov na palivové drevo majú byť vybavené prednostne. Podotkol, že ťažba dreva na palivo by sa v budúcom roku mala začať skôr na jar, aby boli žiadosti podielnikov vybavené čo najskôr.

1. Zhodnotenie roku 2015

Predseda PS stručne zhodnotil prácu pozemkového spoločenstva v roku 2015. Podrobne bude práca zhodnotená na valnom zhromaždení, ktoré bude 28.2.2016

1. Diskusia:

Viliam Čieško hovoril, že pri meraní dreva sa majú zúčastniť aspoň dvaja členovia výboru. V . Chovanec poznamenal, že treba zrátať náklady a urobiť priemer a tak určiť cenu dreva. Mgr. Turčina je presvedčený , že ľudia sú radi , že PS im poskytuje palivové drevo. Predseda PS sa pýtal M. Straku v akom štádiu prác je stavba lesnej cesty v Havrane. OLH poznamenal, že vypracovanie projektu je práca na dlhé trate, nakoľko treba navštíviť archív v Lipt. Hrádku. OLH informoval, že zabezpečil novú porastovú mapu tzv. skladačku, nakoľko stará je už opotrebovaná. Vladimír Lacko podotkol, že treba ohodnotiť odpadové drevo na píle, aby sa mohlo poskytnúť záujemcom. V tejto súvislosti bola vytvorená komisia v zložení: Alojz Gašper, Viliam Čieško, Anna Bruková a Bc. Peter Straka. Komisia sa stretne 14. 12. o 11,oo hod. Žiadosť na odkúpenie odpadového dreva si podal Ing. Peter Straka. Predseda PS podotkol, aby zoznam žiadateľov-podielnikov o palivové drevo bol smerodajný a nemenný.

1. Návrh na uznesenie:

Predseda výboru predložil návrh na uznesenie

1. Záver

Zasadnutie ukončil predseda výboru, poďakoval prítomným za účasť a poprial všetkým príjemné prežitie Vianoc.

V Stankovanoch 13.12.2015 zapísala Anna Bruková

Overovatelia: ..................................

..................................

U z n e s e n i e

Prijatá na zasadnutí výboru PS Urbár Stankovany

Dňa 13.12.2015

Uznesenie č. 1 k bodu 1

Výbor PS súhlasí s návrhom programu a s menovaním zapisovateľa.

Uznesenie č. 2 k bodu 2

Kontrola uznesenia sa presúva na januárové zasadnutie výboru.

Uznesenie č. 3 k bodu 3

Výbor PS berie na vedomie správu o stave účtu.

Uznesenie č. 4 k bodu 4

Výbor PS berie na vedomie správu OLH o ťažobných a pestovateľských prácach

Uznesenie č. 5 k bodu 5

Výbor PS berie na vedomie správu J. Lacka o žiadosti o odpustení dane z pozemkov

Uznesenie č. 6 k bodu 6

Výbor PS doporučuje oddeliť cenu dreva od ťažby a spracovania

Uznesenie č. 7. k bodu 7

Výbor PS berie na vedomie zhodnotenie práce za rok 2015

Uznesenie č. 8 k bodu 8

Výbor PS berie na vedomie diskusné príspevky, obsah ktorých je zaznamenaný v zápisnici zo zasadnutia

V Stankovanoch 13. 12. 2015 Ján Karas

Predseda výboru PS

Prílohy: prezenčná listina, zápisnica s prílohou